Πρόκειται για ένα εξαιρετικό και πεντακάθαρο σπίτι σε ιδανική τοποθεσία για να γνωρίσει κάνεις τις ομορφιές της Ερμούπολης. Το μπαλκόνι του σπιτιού που βρίσκεται κυριολεκτικά πάνω στο κύμα μονοπώλησε το ενδιαφέρον μας για το σπίτι. Δε μας έκανε καρδιά να βγούμε με τέτοια θέα! Το σπίτι είναι πολύ ήσυχο και μόλις 5' με τα πόδια από το κέντρο! Ιδανικό και για ζευγάρι αλλά και για οικογένεια αφού είναι πολύ ευρύχωρο. Το υδρομασάζ της μπανιέρας είναι μια ευχάριστη και χαλαρωτική πινελιά στις παροχές του σπιτιού! Ο Δημήτρης είναι πάντα διαθέσιμος να εξυπηρετήσει με τον καλύτερο τρόπο, αλλά ταυτόχρονα είναι και πολύ διακριτικός. Το συνιστώ ανεπιφύλακτα σε όποιον θέλει να συνδυάσει ησυχία και κοσμοπολίτικο περιβάλλον, αφού βρίσκεται στην καρδιά της πιο αναβαθμισμένης συνοικίας του νησιού! Παντού γύρω σου συναντάς νεοκλασικά κτίρια που σε ταξιδεύουν σε μια άλλη εποχή...